Á fundi sveitarstjórnar Skagafjarðar þann 12. desember síðastliðinn var samþykkt að leggja fram tillögu til mennta - og menningarmálaráðherra um verndarsvæði í byggð innan þéttbýlisins á Hofsósi . Um er að ræða bæjarkjarnana Plássið og Sandinn sem eru samtals um 3 ha að stærð og afmarkast af Brekkunni að norðan , af brekkubrún Bakkans að austan og sjó og hafnargarði að sunnan og vestan . Á svæðinu er hluti elstu byggðarinnar á Hofsósi og markmið tillögunnar er verndun þessa mikilvæga bæjarhluta til að framtíðaruppbygging taki mið af þeirri menningarsögulegu arfleif sem þar er . Senda skal skriflegar athugasemdir til skipulags - og byggingarfulltrúa eða á netfangið jobygg@skagafjordur.is